**MINISTERUL TRANSPORTURILOR**

**O R D I N**

**Nr. …………/………………….…**

**pentru aprobarea Normelor privind pregătirea şi atestarea profesională a personalului de specialitate din domeniul transporturilor rutiere**

În temeiul prevederilor art. 6 alin. (3) lit. h), ale art 111 alin. (1) și (2), ale art. 67 alin. (1), (3) și (4) din Ordonanţa Guvernului nr. 27/2011 privind transporturile rutiere, cu modificările şi completările ulterioare, ale art. 12 lit. f) - h) din Ordonanţa Guvernului nr. 19/1997 privind transporturile, republicată, cu modificările şi completările ulterioare, ale art. (1) și (2) din Legea nr. 31/1994 pentru aderarea României la Acordul european referitor la transportul rutier internaţional al mărfurilor periculoase (A.D.R.), încheiat la Geneva la 30 septembrie 1957, cu modificările și completările ulterioare, ale art. 2 din Ordonanţa Guvernului nr. 48/1999 privind transportul rutier al mărfurilor periculoase, aprobată prin Legea nr. 122/2002, ale art. 66 din Ordonanța de urgență a Guvernului nr. 195/2002 privind circulația pe drumurile publice, republicată, cu modificările și completările ulterioare, precum şi ale art. 5 alin. (4) din Hotărârea Guvernului nr. 24/2013 privind organizarea şi funcţionarea Ministerului Transporturilor, cu modificările și completările ulterioare,

ministrul transporturilor emite prezentul:

**O R D I N**

    Art. 1. – **(1)** Se aprobă Normele privind pregătirea și atestarea profesională a managerilor de transport prevăzute în Anexa nr. 1 la prezentul ordin.

(2) Se aprobă Normele privind pregătirea și atestarea profesională a anumitor categorii de conducători auto, prevăzute în Anexa nr. 2 la prezentul ordin.

**(3)** Se aprobă Normele privind pregătirea și atestarea profesională a consilierilor de siguranță pentru transportul rutier al mărfurilor periculoase, prevăzute în Anexa nr. 3 la prezentul ordin.

(4) Se aprobă Normele privind pregătirea și atestarea profesională a conducătorilor auto care transportă mărfuri periculoase prevăzute în Anexa nr. 4 la prezentul ordin.

**(5)** Se aprobă Normele privind pregătirea și atestarea profesională a conducătorilor auto care efectuează transport rutier cu vehicule având mase şi/sau dimensiuni de gabarit depăşite, prevăzute în Anexa nr. 5 la prezentul ordin.

**(6)** Se aprobă Normele privind pregătirea și atestarea profesională a conducătorilor auto care efectuează transport rutier cu troleibuzul, prevăzute în Anexa nr. 6 la prezentul ordin.

**(7)** Se aprobă Normele privind pregătirea și atestarea profesională a conducătorilor auto care efectuează transport transport rutier naţional contra cost de vehicule rutiere defecte sau care sunt avariate, prevăzute în Anexa nr. 7 la prezentul ordin.

**(8)** Se aprobă Normele privind examinarea în vederea atestării profesionale a personalului de specialitate din domeniul transporturilor rutiere, prevăzute în Anexa nr. 8 la prezentul ordin.

Art. 2. - Direcția Generală Transport Terestru - Direcția Rutieră din cadrul Ministerului Transporturilor și Autoritatea Rutieră Română – A.R.R. vor duce la îndeplinire prevederile prezentului ordin.

    Art. 3. - La data intrării în vigoare a prezentului ordin, Ordinul ministrului transporturilor

nr. 761/1999 privind desemnarea, pregătirea şi atestarea profesională a persoanelor care conduc permanent şi efectiv activităţi de transport rutier, publicat în Publicat in Monitorul Oficial, Partea I nr. 33 din 28/01/2000, cu modificările și completările ulterioare, Ordinul ministrului transporturilor nr. 640/2007 pentru aprobarea Normelor privind pregătirea şi atestarea profesională a conducătorilor auto care efectuează transport rutier de mărfuri periculoase, publicat în Monitorul Oficial, Partea I nr. 570 din 20/08/2007, cu modificările și completările ulterioare, Ordinul ministrului transporturilor, construcțiilor şi turismului nr. 42/2006 privind condiţiile de pregătire profesională iniţială şi continuă a anumitor categorii de conducători auto, publicat în Monitorul Oficial, Partea I nr. 79 din 27/01/2006, cu modificările şi completările ulterioare şi Ordinul ministrului lucrărilor publice, transporturilor şi locuinţei nr. 597/2003 privind aprobarea Normelor pentru stabilirea condiţiilor de obţinere a atestatului profesional de către conducătorii auto care efectuează transport rutier de mărfuri cu vehicule a căror masă maximă autorizată este mai mare de 3,5 tone, transport rutier public de persoane şi transport rutier cu vehicule având mase şi/sau dimensiuni de gabarit depăşite, publicat în Monitorul Oficial, Partea I nr. 317 din 12/05/2003, cu modificările și completările ulterioare, anexele nr. 45 a) şi 45 b) din Ordinul ministrului transporturilor și infrastructurii nr. 980/2011 pentru aprobarea Normelor metodologice privind aplicarea prevederilor referitoare la organizarea şi efectuarea transporturilor rutiere şi a activităţilor conexe acestora stabilite prinOrdonanţa

Guvernului nr. 27/2011 privind transporturile rutiere, publicat în Monitorul Oficial, Partea I nr. 854 din 02/12/2011, cu modificările și completările ulterioare, precum și prevederile aplicabile modului de transport rutier din cuprinsul Ordinului ministrului transporturilor, construcțiilor și turismului nr. 1044/2003 privind aprobarea Regulamentului pentru desemnarea, pregătirea profesională şi examinarea consilierilor de siguranţă pentru transportul rutier, feroviar sau pe căile navigabile interioare al mărfurilor periculoase, publicat în Monitorul Oficial, Partea I nr. 35 din 16/01/2004, cu modificările și completările ulterioare, dispozițiile privind tariful de examinare în vederea obținerii certificatului de atestare a teximetriștilor sau susținerii testului periodic de catre aceștia din cuprinsul punctului II din Anexa la Ordinul ministrului transporturilor, construcțiilor și turismului nr 2156/2005 privind tarifele pentru prestaţiile specific realizate de Autoritatea Rutieră Română - A.R.R., publicat în Monitorul Oficial, Partea I, nr 1160 din 21 decembrie 2005, cu modificările și completările ulterioare, art. 15 alin. (2), art. 16 şi Anexa nr. 1 – “Tarif pentru susţinerea examenului de atestare/reînnoire în vederea obţinerii atestatului de pregătire profesională a instructorilor auto şi a profesorilor de legislaţie rutieră” din Normele privind atestarea profesorilor de legislaţie rutieră şi a instructorilor de conducere auto, aprobate prin Ordinul ministrului transporturilor nr. 733/2013 pentru aprobarea Normelor privind autorizarea şcolilor de conducători auto şi a instructorilor auto, a Normelor privind atestarea profesorilor de legislaţie rutieră şi a instructorilor de conducere auto, a Metodologiei de organizare şi desfăşurare a cursurilor de pregătire teoretică şi practică a persoanelor în vederea obţinerii permisului de conducere, a Programei de şcolarizare, precum şi privind condiţiile şi obligaţiile pentru pregătirea teoretică şi practică a persoanelor în vederea obţinerii permisului de conducere, publicat în Monitorul Oficial, Partea I, nr. 267 din 13 mai 2013, precum și orice alte dispoziții contrare, se abrogă.

**Art. 4.** - Anexele nr. 1 - 8 fac parte integrantă din prezentul ordin.

Art. 5. - Prezentul ordin se publică în Monitorul Oficial al României, Partea I.

**Ministru**

**IoAN RUS**

|  |
| --- |
| **SECRETAR DE STAT**  **IULIAN MATACHE** |
| **SECRETAR GENERAL**  **MIRCEA JORJ** |
| **DIRECŢIA JURIDICĂ**  **DIRECTOR**  **ANIȘOARA CORNILĂ** |
| **DIRECȚIA AFACERI EUROPENE ȘI RELAȚII INTERNAȚIONALE**  **DIRECTOR**  **IULIA ADINA SCHNECKER** |
| **COMPARTIMENTUL MEDICAL**  **COORDONATOR COMPARTIMENT**  **VALENTINA VOINEA** |
| **DIRECȚIA TRANSPORT RUTIER**  **DIRECTOR**  **ADRIANA KALAPIS** |